ऐसा नहीं है कि पशु चिक्त्सिक उपलब्ध नहीं है, किन्तु वे प्रदेश छोड़कर महानगरों में प्राइवेट प्रैक्टिस करने के लिए विवश हैं। हमें आवश्यकता है की वादों और दावों से निकलकर चरणबद्ध वैज्ञानिक ढंग से पशुधन के स्वास्थ्य के लिए कार्य करें। पशुधन के उचित स्वास्थ्य के लिए चरागाह विकसित करने होंगे, आधारभूत ढांचा विकसित करना होगा एवं पशु चिकत्स्कों को तैनाती देनी होगी। गौ सेंचरी, गोसदन और गोशाला बना कर हम अपनी जिम्मेदारी से मुक्त नहीं हो जाते बल्कि वहां भी उनके खान-पान एवं स्वास्थ्य के विषय में विचार करना होगा। जनतंत्र में यह तभी होगा जब जनता इन मांगों को सरकार के समक्ष उठाये क्योंकि पशुधन स्वयं वोटबैंक नहीं।